Potres u Petrinji 2020.
<s>Potres kod Petrinje dogodio se 29. decembra 2020. godine i imao intenzitet razine VIII po Merkalijevoj, odnosno magnitudu 6,4 po Richterovoj skali.</s><s>Prethodilo mu je nekoliko manjih potresa, a od kojih je potres dan ranije imao magnitudu od 5,2 po Richteru.</s><s>Potres je izazvao ljudske žrtve i ogromne materijalne štete u Petrinji, a oštećenja su zabilježena i u obližnjem Zagrebu, gdje još nije dovršena obnova nakon potresa devet mjeseci ranije.</s>

<s>Otprilike u 12:20 po srednjoeuropskom vremenu (11:20 UTC) 29. prosinca 2020. potres magnitude 6,4 po Richterovoj skali pogodio je Sisačko-moslavačku županiju u Hrvatskoj s epicentrom 3 kilometra zapad-jugozapadno od Petrinje, Maksimalni intenzitet potresa koji se osjetio procijenjen je na VIII (jako štetan) do IX (destruktivan) na europskoj makroseizmičkoj ljestvici.</s><s>Prije ovog događaja dogodila su se tri prethodna tremora, od kojih je najjači bio magnitude 5,2 prethodnog dana.</s><s>Potres su pratili brojna naknadna podrhtavanja tla, od kojih je najjače bilo magnitude 4,9 na dan 6. siječnja 2021.</s>

<s>Potvrđeno je da je sedam osoba izgubilo život, a najmanje 26 drugih je ozlijeđeno, od kojih je šest je zadobilo ozbiljne ozljede.</s><s>Početna izvješća pokazuju da su brojne zgrade uništene u Petrinji.</s><s>Gradonačelnik Petrinje Darinko Dumbović rekao je da je pola grada uništeno.</s><s>Hrvatska je 2. siječnja 2021. proglasila nacionalnim danom žalosti u čast žrtava ovog potresa.</s>

<s>Potres se osjetio u cijeloj sjevernoj Hrvatskoj, kao i u velikim dijelovima Slovenije, Bosne i Hercegovine, Srbije, Austrije, Mađarske, Slovačke, pa čak i Italije.</s>

<s>Tektonika područja
Epicentar potresa nalazio se u brdovitom području južno od aluvijalne ravni na potezu od rijeke Kupe do rijeke Save, sa Zrinskom gorom i ostatkom Dinarskih Alpa na jugu.</s>

<s>Seizmičko područje Pokuplja slijedi dolinu rijeke Kupe od Karlovca do Siska.</s><s>Ovo je područje tijekom povijesti pogodilo nekoliko potresa, od kojih je najpoznatiji veliki potres iz 1909. godine, čiji je epicentar bio u blizini Pokupskog, s naknadnim potresima koji su se nastavili tijekom 1910. godine.</s><s>Imao je maksimalni intenzitet od VIII na MCS ljestvici.</s><s>Ta je seizmičnost povezana s reaktivacijom normalnih rasjeda sjeverozapad-jugoistok, koji čine jugozapadnu granicu Panonske nizine.</s>

<s>Posljednji potres na teritoriju Hrvatske jačine 6,0 po Richterovoj ljestvici bio je u Stonu 1996. godine.</s><s>Godine 1962. potres od 5,9 po Richterovoj ljestvici pogodio je makarsko područje.</s><s>Godine 1969. godine sustav rasjeda koji se proteže od Jastrebarskog preko ovog područja prema Banja Luci pogođen je potresom od 6,6 po Richterovoj ljestvici, koji je pogodio Banja Luku, a tom su danu prethodili i značajni prethodni tremori.</s><s>Godine 1880. potres od 6.3 po Richterovoj ljestvici pogodio je područje sjeveroistočno od Zagreba.</s><s>U ožujku 2020. grad Zagreb pogodio je potres s maginitudom od 5,5 po Richterovoj ljestvici.</s>

<s>Potres
Potres je bio jačine 6,4 po Richterovoj ljestici, na dubini od 10 kilometara  prema Naprednom nacionalnom seizmičkom sustavu (ANSS) i Euromediteranskom seizmološkom centru (EMSC), dok je Seizmološka služba Hrvatske zabilježila 6,2 po Richterovoj ljestici.</s><s>Maksimalni intenzitet osjećaja bio je od VIII ("jako štetan") do IX ("destruktivan") po europskoj makroseizmičkoj ljestvici (EMS) i VIII ("ozbiljan") po modificiranoj Mercallijevoj ljestvici intenziteta (MMI).</s>

<s>Mjesto i dubina ovog događaja pokazuju da je riječ o potresu unutar tekstonske ploče koji se dogodio kao rezultat plitkog rasjeda klizanja unutar Euroazijske ploče.</s><s>Izračunati žarišni mehanizam za ovaj događaj ukazuje na to da je do puknuća došlo na gotovo vertikalnom rasjedu u pravcu jugoistoka ili jugozapada.</s>

<s>Epicentar potresa na  (45.4002, 16.2187) nalazio se blizu sela Strašnika, kod grada Petrinje.</s>

<s>Prethodni tremori
Tri prethodna tremora pogodila su isto područje prethodnog dana i, prema proceni CSS-a, imala su magnitude od 5,0, 4,7 i 4,1 po Richterovoj ljestvici.</s>

<s>Naknadni udari
Zabilježeno je 16 naknadnih udara magnitude od 3,0 ili više po Richterovoj ljestvici u periodu od šest sati nakon glavnog potresa, prema CSS-u.</s>

<s>Oštećenja
Najteže je pogođen grad Petrinja, gdje se srušilo mnogo zgrada i došlo do velikog nestanka struje.</s><s>Oštećenja i nestanci električne energije zabilježeni su i u Glini, Topuskom, Dvoru, Gvozdu, Hrvatskoj Kostajnici, Sunji, Velikoj Gorici, Sisku i Zagrebu, kao i u susjednim državama Bosni i Hercegovini i Sloveniji.</s>

<s>Sisačko-moslavačka županija
U Petrinji, gradu najbližem epicentru, oštećene su gotovo sve kuće.</s><s>Teška oštećenja pretrpio je cijeli centar grada.</s><s>Oštećena je jedna osnovna šlola.</s><s>Uništeni su krovovi vijećnice i crkve Svetog Lovre.</s><s>Cijelo selo Brest Pokupski u blizini Petrinje teško je oštećeno.</s>

<s>Grad Sisak, smješten otprilike 20 kilometara sjeveroistočno od epicentra, pretrpio je velika oštećenja na svojoj bolnici, kao i na gradskoj vijećnici.</s><s>Unatoč šteti, bolnica nije zatvorena.</s><s>Najviše štete pretrpjele su stare zgrade u središtu grada.</s><s>Procjenjuje se da je u Sisku i obližnjim selima oštećeno između 700 i 1000 kuća.</s>

<s>U selu Strašniku, gdje je bio epicentar, kao i u obližnjem selu Sibiću, gotovo su sve kuće oštećene.</s><s>Dio stanovništva ova dva sela je evakuiran, a postavljeni su šatori s hranom i vodom.</s>

<s>Majske Poljane je selo koje je pretrpjelo najveću štetu od potresa, pri čemu su sve zgrade oštećene, a mnoge su se srušile.</s><s>To je i mjesto s najvećim brojem smrtnih slučajeva; od ukupno sedam smrtno stradalih, pet ih je bilo u Majskim Poljanama.</s>

<s>U Žažini jedna crkva se srušila, ozlijedivši pritom tri osobe i usmrtivši jednu osobu.</s>

<s>Zagrebačka županija i Grad Zagreb
U Pokupskom, oko 20 kilometara sjeverozapadno od epicentra, oštećene su mnoge zgrade, uključujući školu, vrtić i crkvu iz 18. stoljeća.</s>

<s>U gradu Zaprešiću, oko 60 kilometara sjever-sjeverozapadno od epicentra, tri stambene zgrade pretrpjele su štetu, prisilivši više od 50 obitelji da napuste grad.</s>

<s>Grad Zagreb, koji je nalazi otprilike 50 kilometara sjeverno od epicentra, pogođen je određenim oštećenjima na zgradama i nestancima struje, a mnogi su stanovnici u strahu izašli na ulice.</s>

<s>Bosna i Hercegovina
Zgrade su oštećene u više gradova na sjeverozapadu Bosne i Hercegovine, tj. u Unsko-sanskom kantomu i na sjeveru Republike Srpske), koji se nalaze između 30 i 90 kilometara jugozapadno, južno i jugoistočno od epicentra.</s><s>Gradovi koji su oštećeni jesu: Bihać, Cazin, Kozarska Dubica i Kostajnica, koje je u BiH pretrpjela najveću štetu u potresu.</s><s>U Kostajnici je proglašeno izvanredno stanje, potres je uzrokovao 6 požara, a mnoge su zgrade  oštećene, uključujući gradsku vijećnicu, koja je proglašena nefunkcionalnom.</s>

<s>Slovenija
U Sloveniji, zgrade su oštećene u nekoliko područja i gradova, uglavnom u blizini slovensko-hrvatske granice.</s><s>Ljudi su prijavili oštećenja fasada, krovova i dimnjaka iz jugoistočnih gradova Krško i Brežice i starog grada Kostanjevica na Krki, koji leže na oko 70 kilometara sjeverozapadno od epicentra.</s><s>Nuklearna elektrana Krško automatski je zatvorena, a kasnije je sustavno pregledana, no nije prijavljena nikakva šteta.</s><s>U sjeveroistočnoj Sloveniji, na oko 125 kilometara sjever-sjeverozapadno od epicentra, došlo je do nestanka struje i telekomunikacija na području njezinog središnjeg grada Maribora, oštećena je općinska zgrada u obližnjem Ptuju, a oštećena je i crkva u Svetoj Trojici.</s><s>U glavnom gradu Ljubljani, moralo se prekinuti zasjedanje parlamenta, a unutrašnjost zgrade parlamenta pretrpjela je manju štetu.</s><s>U zemlji nisu zabilježene ozljede na ljudima.</s>

<s>Žrtve
U Petrinji je život izgubila jedna 13-godišnja djevojčica, a najmanje 20 osoba je ozlijeđeno.</s><s>Gradonačelnik Petrinje je izjavio da je pola grada uništeno.</s><s>Jedan 20-godišnji mladić i njegov otac izgubili su život kad im se kuća srušila u Majskim Poljanama u blizini Gline.</s><s>Još su tri osobe kasnije pronađene mrtve u istom selu.</s><s>Majske Poljane su najteže pogođeno od svih naselja zahvaćenih potresom.</s><s>Jedna je osoba kasnije pronađena mrtva u Žažini, nakon što se mjesna crkva srušila.</s>

<s>Dana 3. siječnja 2021. jedan volonter smrtno je stradao kad je pao sa zgrade u Petrinji dok je popravljao štetu prouzročenu potresom.</s>

<s>Međunarodne reakcije</s>

<s>Države
  – Albanska vlada izdvojila je 250,000 eura na ime humanitarne pomoći i buduće rekonstrukcije Petrinje u Hrvatskoj.</s>

<s>– Ministarstvo sigurnosti Bosne i Hercegovine ponudilo je Ministarstvu unutarnjih poslova Hrvatske - Stožeru civilne zaštite - pomoć nakon potresa.</s><s>Ministarstvo sigurnosti BiH, nakon konzultacija i koordinacije s institucijama u Bosni i Hercegovini i Hrvatskoj, stavilo je na raspolaganje dva tima za zaštitu i spašavanje: tim Federalne uprave civilne zaštite s 42 spasioca i tim Republičke uprave civilne zaštite Republike Srpske s 18 spasilaca, koji će biti poslani na pogođeno područje s pripadajućom opremom ako Hrvatska prihvati pomoć.</s>

<s>–  Predsjednik vlade Kyriakos Mitsotakis izrazio je sućut obiteljima žrtava, potvrđujući pritom da je grčko Generalno tajništvo za civilnu zaštitu spremno pomoći.</s>

<s>–  Predsjednik vlade Viktor Orbán ponudio je pomoć u ublažavanju katastrofe i obnovi, u pismu hrvatskom kolegi.</s>

<s>–  Predsjednik vlade Giuseppe Conte rekao je na Twitteru da je Italija spremna pružiti Hrvatskoj svu potrebnu pomoć i podršku.</s>

<s>– Vršteljka dužnosti predsjednice Vjosa Osmani i vrštelj dužnosti predsjednika vlade Avdullah Hoti izazili su spremnost poslati spasilačke timove i timove za traganje Kosovskih sigurnosnih snaga u Hrvatsku kako bi pomogli tamo gdje mogu.</s>

<s>– Predsjednik Milo Đukanović rekao je da je Crna Gora spremna pomoći Hrvatskoj.</s><s>Dritan Abazović, zamjenik premijera Crne Gore, dodao je da Hrvatska može očekivati da joj Crna Gora pruži svaku pomoć koja bi joj bila potrebna.</s>

<s>– Predsjednik vlade Zoran Zaev objavio je da je njegov kabinet donio odluku o doniranju 6 milijuna makedonskih denara Hrvatskoj.</s>

<s>– Odjel za izvanredne situacije (DSU) izrazio je spremnost da intervenira i pruži podršku hrvatskim vlastima.</s><s>Timovi DSU za potragu i spašavanje izjavili su spremnost da interveniraju u Hrvatskoj na zahtijev hrvatske vlade.</s><s>Raed Arafat, šef Odjela za izvanredne situacije, zatražio je da timovi za potragu i spašavanje u gradskim uvjetima budu spremni za intervenciju.</s>

<s>– Predsjednik Aleksandar Vučić izjavio je da je Srbija spremna pomoći Hrvatskoj i financijski i tehnički.</s><s>Idućeg dana, Vlada Srbije donijela je odluku o doniranju 1 milijuna eura Hrvatskoj za sanaciju štete od potresa.</s><s>Skupina Beograđana okupila se pred hrvatskim veleposlanstvom u znak potpore.</s>

<s>– Predsjednik vlade Janez Janša ponudio je da se pošalju šatori, kreveti i grijalice kako bi se pomoglo zbrinuti one koji su izgubili domove tijekom potresa, a ponudio je i da pošalje stručnjake za procjenu štete.</s>

<s>– Predsjednik Recep Tayyip Erdoğan, u telefonskim razgovorima s predsjednikom Hrvatske Zoranom Milanovićem izrazio je sućut Hrvatskoj zbog potresa magnitude 6,4.</s><s>Erdoğan je također izjavio da je Turska spremna poslati timove za potragu i spašavanje i svu drugu pomoć koja bi mogla biti potrebna.</s>

<s>Međunarodne organizacije 
  – Predsjednica Europske komisije Ursula von der Leyen rekla je da je Europska unija spremna pružiti potporu Hrvatskoj i da je zamolila Janeza Lenarčiča, europskog povjerenika za upravljanje krizama, da posjeti Hrvatske.</s>

<s>Vidi još
Potres u Banjaluci 1969.</s>

<s>Izvori</s>

<s>Vanjske veze</s>

<s>Seizmološka služba RH na Twitteru
 Seizmološka služba RH
 Psihološke smjernice za roditelje: potres – kako si možemo pomoći, Poliklinika za zaštitu djece i mladih grada Zagreba
 Potres snimljen tijekom emitiranja uživo
 Snimka potresa tijekom intervjua o jučerašnjem potresu, Petrinja, Reddit, /r/WTF, objavio /u/CroAtTheTop 29. prosinca 2020.</s><s>Potpuni popis svih potresa jačine ML 1,5 ili više od 28. 12. 2020., EMSC-a
 Prikaz svih potresa jačine ML 1,5 ili više od 28. 12. 2020., Google Karte</s>

<s>2020
Petrinja 2020
Povijest neovisne Hrvatske
Petrinja</s>

